เป็นอิสุกอิใสมาได้ เข้าวันที่5แล้วค่ะ ตุ่มใสเริ่มยุบลงแต่ก็มีบางส่วนพึ่งขึ้น สงสัยว่า 1. ทำไมบนผิวหน้าถึงเป็นตุ่มหนองคะ มันอักเสบรึเปล่า 2. ตลอดระยะการเป็นอิสุกอิใสมีไข้ขึ้นทุกวัน ต้องเป็นไข้จนกว่าจะหายหรอคะ 3. เมื่อไหร่ตุ่มจะยุบแล้วตกสะเก็ดคะ 4. เหงื่อออก กับความร้อน ฝมีส่วนทำให้ตุ่มออกมากขึ้นไหมคะ
สวัสดีค่ะ อาการของโรคอีสุกอีใส จะเริ่มด้วยมีไข้ ศีรษะ เจ็บคอ เบื่ออาหาร หลังจากนั้น 1-2 วัน จะเกิดผื่นเป็นจุดแดง ๆ ตามร่างกาย โดยจะเริ่มที่ใบหน้าและลำตัว ก่อนจะลามไปที่แขน ขา ต่อมาผื่นแดงเหล่านี้จะเริ่มกลายเป็นตุ่มน้ำใส มักมีอาการคัน ต่อมาตุ่มน้ำใสจะกลายเป็นน้ำขุ่น และเป็นอยู่ประมาณ 3-6 วัน ก่อนจะเกิดการตกสะเก็ดในเวลาต่อมา และสะเก็ดก็จะค่อยๆ ลอกจางหายไปภายในระยะเวลา 2-3 สัปดาห์ โดยไม่กลายเป็นแผลเป็น หากไม่มีการติดเชื้อแบคทีเรียแทรกซ้อนสำหรับไข้ โดยส่วนใหญ่ก็จะเป็นอยู่เพียง 2-3 วันในช่วงเริ่มแรก หากเป็นนาน 5 วันแล้วไข้ยังไม่ลง แสดงว่าอาจเกิดการภาวะแทรกซ้อนจากการติดเชื้อได้ เช่น ติดเชื้อแบคทีเรียแทรกซ้อน ปอดอักเสบ สมองอักเสบ เป็นต้นดังนั้น การที่ตุ่มอีสุกอีใสกลายเป็นตุ่มหนอง แสดงว่าอาจเกิดการติดเชื้อแบคทีเรียแทรกซ้อนขึ้น และทำให้มีไข้ได้ แนะนำว่าควรไปพบแพทย์เพื่อตรวจวินิจฉัย หากมีการติดเชื้อแบคทีเรียแทรกซ้อนจริง ก็ต้องทานยาปฏิชีวนะค่ะส่วนการมีเหงื่อออกกับอากาศที่ร้อน ไม่ได้ทำให้เกิดตุ่มอีกสุกอีใสเพิ่มขึ้น แต่อาจทำให้อาการคันเพิ่มมากขึ้น และหากเกา ก็จะทำให้มีโอกาสติดเชื้อแบคทีเรียแทรกซ้อนได้ง่ายขึ้น ดังนั้น หากเหงื่อออกมา ก็ควรอาบน้ำบ่อยๆ หรือหากยังมีไข้อยู่ ก็ควรเช็ดตัวบ่อยๆ เพื่อลดไข้และลดเหงื่อ ลดอาการคันที่อาจเกิดขึ้นค่ะ